CELEX: 62006TJ0115
Language: mt
Date: 2012-03-21 00:00:00
Title: Sentenza tal-Qorti Ġenerali (it-Tieni Awla) tal-21 ta' Marzu 2012. # Fiskeri og Havbruksnæringens Landsforening et. vs il-Kunsill ta' l-Unjoni Ewropea. # Dumping - Importazzjonijiet ta' salamun ta' trobbija li joriġina min-Norveġja - Regola tal-inqas dazju - Kalkolu tal-prezzijiet minimi tal-importazzjoni u tad-dazji stabbiliti. # Kawża T-115/06.

Sentenza tal-Qorti Ġenerali (It-Tieni Awla) tal-21 ta’ Marzu 2012 — Fiskeri og Havbruksnæringens Landsforening et vs Il-Kunsill
      (Kawża T-115/06)
      “Dumping — Importazzjonijiet ta’ salamun li joriġina min-Norveġja — Regola tal-inqas dazju — Kalkolu tal-prezzijiet minimi tal-importazzjoni u tad-dazji stabbiliti”
      1.                     Rikors għal annullament — Persuni fiżiċi jew ġuridiċi — Atti li jikkonċernawhom direttament u individwalment — Regolament
            li jistabbilixxi dazji antidumping — Dazji differenti imposti fuq serje ta’ impriżi — Ammissibbiltà limitata, għal kull impriża,
            għad-dispożizzjonijiet tar-regolament dwar l-importazzjonijiet magħmula tal-prodotti tagħha (ir-raba’ paragrafu tal-Artikolu 230
            KE; ir-raba’ paragrafu tal-Artikolu 263 TFUE; Regolament tal-Kunsill Nru 85/2006) (ara l-punti 27-29)
      2.                     Politika kummerċjali komuni — Protezzjoni kontra l-prattiki ta’ dumping — Impożizzjoni ta’ dazju varjabbli kkalkolat b’riferiment
            għal prezz minimu ta’ importazzjoni — Determinazzjoni ta’ prezz minimu ta’ riferiment, skont ir-regola tal-inqas dazju, bil-paragun
            ta’ prezz minimu ta’ importazzjoni mingħajr dumping u ta’ prezz minimu ta’ importazzjoni li ma joħloqx dannu — Legalità (Regolamenti
            tal-Kunsill Nru 384/96, Artikolu 9(4), Nru 85/2006, Artikolu 1(5), u Nru 1225/2009, Artikolu 9(4)) (ara l-punti 39-42)
      3.                     Politika kummerċjali komuni — Protezzjoni kontra l-prattiki ta’ dumping — Impożizzjoni ta’ dazju stabbilit — Determinazzjoni,
            skont ir-regola tal-inqas dazju, bil-paragun ta’ marġni medju kkunsidrat ta’ dumping u marġini medju kkunsidrat ta’ dannu
            — Paragun żbaljat minħabba kalkolu ħażin tal-marġni medju kkunsidrat tad-dumping — Illegalità (Regolamenti tal-Kunsill Nru 384/96,
            Artikolu 9(4), Nru 85/2006, Artikolu 1(5), u Nru 1225/2009, Artikolu 9(4)) (ara l-punti 45-49, 52, 55, 58)
      4.                     Politika kummerċjali komuni — Protezzjoni kontra l-prattiki ta’ dumping — Impożizzjoni ta’ dazju varjabbli — Kalkolu b’riferiment
            għal prezz minimu tal-importazzjoni — Determinazzjoni tal-imsemmi prezz li jinvolvi prezz minimu tal-importazzjoni mingħajr
            dumping li jieħu inkunsiderazzjoni l-ispiża tal-produzzjoni fil-pajjiż terz ikkonċernat — Konverżjoni f’EUR tal-ispiża ta’
            produzzjoni espressa f’munita nazzjonali — Applikazzjoni ta’ rata medja ta’ konverżjoni matul perijodu mhux adegwat fir-rigward
            taċ-ċiklu ta’ produzzjoni tal-prodott ikkonċernat — Illegalità (Regolamenti tal-Kunsill Nru 384/96, Artikoli 2(5) u 9(4),
            Nru 85/2006, Artikolu 1(5), u Nru 1225/2009, Artikoli 2(5) u (9)(4)) (ara l-punti 75, 79-82)
      Suġġett 
      
         
               Talba għall-annullament tar-Regolament tal-Kunsill (KE) Nru 85/2006, tas-17 ta’ Jannar 2006, li jimponi dazju definittiv ta’
                  antidumping u li jiġbor b’mod definittiv id-dazju provviżorju impost fuq importazzjonijiet tas-salamun imrobbi li joriġina
                  min-Norveġja (ĠU L 334M , 12.12.2008, p. 699).
               
            Dispożittiv
      
         
                  1)
               
               
                  
               
               
                  	Ir-Regolament tal-Kunsill (KE) Nru 85/2006, tas-17 ta’ Jannar 2006, li jimponi dazju definittiv ta’ antidumping u li jiġbor
                     b’mod definittiv id-dazju provviżorju impost fuq importazzjonijiet tas-salamun imrobbi li joriġina min-Norveġja, huwa annullat
                     sa fejn jikkonċerna lil Fiskeri og Havbruksnæringens Landsforening, Norske Sjømatbedrifters Landsforening, Salmar Farming
                     AS, Hydroteck AS, Hallvard Lerøy AS u Lerøy Midnor AS.
                  
               
            
         
                  2)
               
               
                  
               
               
                  	Il-kumplament tar-rikors huwa miċħud.
               
            
         
                  3)
               
               
                  
               
               
                  	Il-Kunsill tal-Unjoni Ewropea għandu jbati l-ispejjeż tiegħu u dawk sostnuti minn Fiskeri og Havbruksnæringens Landsforening,
                     Norske Sjømatbedrifters Landsforening, Salmar Farming, Hydroteck, Hallvard Lerøy u Lerøy Midnor.
                  
               
            
         
                  4)
               
               
                  
               
               
                  	Il-Kummissjoni Ewropea għandha tbati l-ispejjeż tagħha.